Liste over Hedmarks fylkesmenn

Liste over Hedmarks fylkesmenn begynner i 1781 da Hedemarkens amt ble opprettet ved at Oplandenes amt (etablert 1757) ble delt i to: Hedemarkens amt og Kristians amt (Oppland). Fylkesmannsembetet hadde sete på Hamar og opphørte ved årsskiftet 2018/2019 da embetet ble slått sammen med Fylkesmannen i Oppland til Fylkesmannen i Innlandet som 1. januar 2021 endret navn til Statsforvalteren i Innlandet.Om oss . Statsforvalteren i Innlandet. Besøkt 4. januar 2020.

Amtmannen/fylkesmannen var/er statens representant i fylket. Oppgavene har endret seg gjennom tidene. De gamle begrepene amt og amtmann ble erstattet av fylke og fylkesmann fra 1. januar 1919. Hamar bispedømme ble opprettet i 1864, og omfatter Hedmark og Oppland fylker. Amtmannen i Hedmark ble da samtidig stiftamtmann for begge fylkene. Tittelen «stiftamtmann» falt bort ved revisjonen i 1918.Amtmann; lokalhistoriewiki.no Embetet ble i 2020 gitt det nye navnet ‘’statsforvalter’’.

Hamar fikk kjøpstadsrettigheter i 1849, og de bymessige funksjonene utviklet seg etter dette. De tidligste amtmennene residerte på gårder utenfor byen; Ringnes i Stange og Kjonerud i Ottestad.

Den første av amtmennene, Ditlev von Pentz, hadde bakgrunn som dansk landeier og embetsmann. De neste amtmennene hadde også bakgrunn i den dansk-norske embetsmannskulturen, med utdanning fra København. Etter 1814 var alle amtmennene jus-utdannet i Oslo. Tre av amtmennene (Bendeke, Weidemann og Heidmann) var «eidsvollsmenn», det vil si medlemmer av Riksforsamlingen på Eidsvoll i 1814. Flere av amtmennene utover 1800-tallet var stortingsrepresentanter (Weidemann, Heidmann, Kyhn og Mørch). Etter at politikken ble partidelt i 1884 ble det mindre vanlig at amtmenn samtidig kunne være partipolitikere. Den første fylkesmannen som hadde politisk bakgrunn som hovedgrunnlag for fylkesmannsstillingen var Knut Nordanger, som ble utnevnt i 1935. Han var også den første som ikke var jurist. De fire siste fylkesmennene, fra og med Arnfinn Lund (utnevnt 1979) til Sigbjørn Johnsen fulgte det samme mønsteret som i resten av landet: at stillingene tilfalt erfarne politikere, hovedsakelig i hjemfylket.

 Liste over amtmenn og fylkesmenn 
 Startår Sluttår Amtmann i Hedemarkens amt Født Død 1781 1789 Ditlev von Pentz 1744 1821 1789 1802 Andreas Høyer 1742 1817 1802 1804 Emanuel de Thygeson 1772 1860 1804 1816 Claus Bendeke 1764 1828 1817 1821 Lauritz Weidemann 1775 1856 1821 1849 Frederik Heidmann 1777 1850 1849 1856 August Christian Manthey 1811 1880 1856 1890 Ludvig Kyhn 1817 1890 1875  Nils Fliflet (konst.) 1838 1907 1890  Truls Graff (konst.) 1851 1918 1890 1897 Oscar Mørch 1845 1897 1897  1898 August Wilhelmsen (konst.)  1861 1907 1898 1915 Gregers Gram 1846 1929 1909  1910 Christian Blom (konst.) 1870 1960 1914 1916  Johannes Irgens (konst.) 1869 1939 1916 1918 Thorvald Løchen 1861 1943   Fylkesmann i Hedmark   1919 1926 Thorvald Løchen 1861 1943 1926 1935 Knud Øyen 1865 1942 1926 1928 Peder Hommelstad (konst.) 1865 1962 1935 1953 Knut Nordanger  1883 1965 1942 1943 Ole Vries Hassel (NS) 1894 1984 1943 1945 Halvor Hektoen (NS) 1884 1960 1954 1966 Alf Frydenberg  1896 1989 1966 1980 Erling Anger 1909 1999 1980 1981 Annfinn Lund 1926  2001 1981 1994 Odvar Nordli 1927  2018 1981 1985 Kåre Bakke (konst.) 1923  2018 1994 1996 Kjell Borgen 1939 1996 1996  2018 Sigbjørn Johnsen 1950   1997  Jon A. Lea (konst.) 1948   2009 2010 Tormod W. Karlstrøm (fung.) 1944  2010 2013 Sylvia Brustad (konst.) 1966 

 Referanser 

 Kilder 
 World statesmen, worldstatesmen.org
 Fylkesmannboka, regjeringen.no
 Digitalarkivet, digitalarkivet.no
 Fylkesmannen i Hedmark: Historikk ; statsforvalteren.no



Hedmark, fylkesmann i